Samnordisk runetekstdatabase

**Samnordisk runetekstdatabase** () er et prosjekt for å opprette og vedlikeholde en database for runeskrifter. Formålet med prosjektet er å utvikle en fullstendig katalog over runeskrifter i et maskinlesbart format for forskning. Databasen er fritt tilgjengelig fra *Institutionen för nordiska språk* som Rundata 3.1 & SRD 2014 med et klientprogram, kalt **Rundata**, for Microsoft Windows og som ASCII tekstfiler for andre operativsystemer.

## Historikk

Opprinnelsen til Samnordisk runetekstdatabase var en database fra 1986 ved Universitetet i Uppsala over svenske runeinnskrifter for bruk ved Institutionen för nordiska språk. På et seminar i 1990 ble det foreslått å utvide databasen til å dekke alle runeskrifter i de nordiske landene, men finansieringen av prosjektet var ikke på plass før det i 1992 ble gitt støtte fra *Axel och Margaret Ax:son Johnsons fond*. Prosjektet ble offisielt startet 1. januar 1993 ved Universitetet i Uppsala. Etter 1997 hadde ikke prosjektet økonomisk støtte og arbeidet fortsatte med en redaksjonskomite på frivillig basis  med deltagere fra Riksantikvarembetet og Runeforum . I versjonen fra 19. mai 2015 er det over 6500 runeinnskrifter i databasen..

## Databaseelement

Hver element inneholder original tekst og translitterasjon, en svensk og engelsk oversettelse, funnsted, geografiske koordinat, informasjon om materialet, formål, utdrag fra kilder og lenker til bilder.

Runestenen identifiseres med et signum (ID-nummer) som består av opptil tre deler. Første delen beskriver opprinnelsesstedet for inskripsjonen. For svenske inskripsjoner inneholder databasen en kode for svenske landskap, og for innskrifter utenfor Norden en landskode, denne er forskjellig fra ISO 3166.

Landskapskoder:
*Bo - Bohuslän
*D - Dalarna
*G - Gotland
*Gs - Gästrikland
*Hs - Hälsingland
*J - Jämtland
*Lp - Lappland
*M - Medelpad
*Nä - Närke
*Sm - Småland
*Sö - Södermanland
*U - Uppland
*Vg - Västergötland
*Vr - Värmland
*Vs - Västmanland
*Ög - Östergötland
*Öl - Öland

Landskode:
* By - Bysants (Hellas og Tyrkia)
* DR - Danmark (inkludert Skåne, Blekinge, Halland og Slesvig) og med nummerering av stenene fra Jacobsen & Moltke ** (1941-1942)
* DE - Tyskland (unntatt Slesvig)
* E - England
* F - Frankrike
* FI - Finland
* FR - Færøyene
* GR - Grønland
* IM - Isle of Man
* IR - Irland
* IS - Island
* IT - Italia
* LV - Latvia
* N - Norge
* NL - Nederland
* Or - Orknøyene
* PL - Polen
* RU - Russland
* Sc - Skottland
* Sh - Shetland
* UA - Ukraina
*X - Andre land

Andre delen av koden er et serienummer eller et nummer fra en tidligere kilde med katalogisering.

Tredje delen av koden er et tegn som indikerer tidsalder (Urnordisk, Vikingtid, eller Middelalder) og om inskripsjonen er forsvunnet eller nyoversatt.

* senere erstattet med †  - inskripsjonen er forsvunnet, 
*$ - ny oversettelse
*M - inskripsjon fra Middelalderen
*U - inskripsjon i Urnordisk, fra før ca 800.
*inskripsjon fra Vikingtiden, dersom M eller U ikke er med

Slik at *U 88* betyr at innskriften er fra Uppland og er den åttiåttende innskriften som er katalogisert. Dette systemet har sin opprinnelse i boken *Sveriges runinskrifter* fra det svenske Riksantikvarämbetet.

## Datering av inskripsjonene i Rundata

De de fleste tilfellene er *Periode/Datering* informasjonen i Rundata kun gitt med datering *V* det vil si Vikingtid, som er meget omfattende. For noen danske inskrifter fra Jacobsen & Moltke er det gitt en mer nøyaktig tidsperiode for vikingtiden. Periodene som er brukt er:

* Helnæs-Gørlev — ca. 800 (eller 750 - ca. 900)
* før-Jelling — ca. 900
* Jelling — 10 århundre og inn i det 11 århundre
* etter-Jelling  — c. 1000 – 1050
* kristen tid, etter-Jelling — 1ste halvdel av det 11 århundre

Mange av inskripsjonene i Rundata inkluderer i tillegg et felt for *Stilgruppering*. Dette viser til såkalte dateringsbånd bestemt av stilen på ornamentene på steinen  etter forslag fra Anne-Sofie Gräslund.

Dateringsbåndene er:

* RAK — c. 990-1010 AD
* FP — c. 1010-1050 AD
* Pr1 — c. 1010-1040 AD
* Pr2 — c. 1020-1050 AD
* Pr3 — c. 1050 - en generasjon fram
* Pr4 — c. 1060-1100 AD
* Pr5 — c. 1100-1130 AD

## Referanseverk

Katalognumrene viser til mange referansverk og vitenskapelige artikler. Noen av de viktigste er:

Riksantikvaräbetet; Sveriges runinskrifter '', digitale utgaver.
* 

Annen bibliografisk informasjon er tigjengelig i Rundata.

## Referanser

## Eksterne lenker
* Samnordisk runtextdatabas